|  |  |  |
| --- | --- | --- |
| SAMARBEJDSAFTALER | | |
| * Utilsigtede hændelser i sektorovergange * IV-behandling med antibiotika i eget hjem * IV-behandling med væske i eget hjem * Lavpotent kemoterapi i eget hjem * Samarbejdsaftale om parenteral ernæring * Samarbejdsaftale om sondeernæring * Samarbejdsaftale om borger/patientforløb (SAM:BO) * Sårbare gravide * Tværsektorielt forløbsprogram for mennesker med KOL * Overvågning i eget hjem pga. brug af respiratorisk udstyr * Infektionshygiejnisk rådgivning fra sygehusene til kommunerne * Patienter med uhelbredelig livstruende sygdom og forventet kort levetid * Aftale om tidsfrister for opstart af genoptræningsindsatser * Blodprøvetagning i eget hjem * Retspsykiatriske patienter * Borgere med psykisk lidelse og samtidigt stof- eller alkoholmisbrug * Samarbejdsaftale om udviklingshæmmede og oligofrenipatienter * Praktisk hjælp og ledsagelse i forbindelse med sygehusbehandling * Forebyggelse og behandling af livsstilssygdomme hos mennesker med sindslidelser * Peritonialdialyse i eget hjem * Gravide med et risikoforbrug af rusmidler og alkohol * Traumatiserede flygtninge og krigsveteraner * Børne- og ungdomspsykiatriske område * Demensområdet * Overordnet samarbejdsaftale for det psykiatriske område | | **Indgået/senest revideret**  2017 2017 2017 2017 2017 2017 2017 2017 2017 2016 2016 2016 2016 2016 2015 2015 2015 2014 2013 2012 2012 2011 2010 2010 2009 |
| INDSATSER MED UDGANGSPUNKT I SUNDHEDSAFTALEN 2015-2018 | | |
| Indsats | **Status** | |
| *Nye rammer for kronisk sygdom - tværsektorielle patientforløbsprogrammer* | Der er udviklet en metode til arbejdet med tværsektorielle patientforløbsprogrammer for mennesker med kronisk sygdom.  Indledningsvist er der udviklet forløbsprogrammer for mennesker med KOL og diabetes (godkendes politisk primo 2018). Det Administrative Kontaktforum har besluttet, at forløbsprogrammet for mennesker med KOL skal monitoreres med henblik på implementering, effekt og patientoplevet kvalitet.  Herudover har Sundhedskoordinationsudvalget besluttet, at der skal udvikles forløbsprogrammer for mennesker med hjertesygdom, rygsygdom, depression og leddegigt. Det Administrative Kontaktforum har den 23. november besluttet at igangsætte arbejdet med forløbsprogrammet for mennesker med hjertesygdom. | |
| *Videreudvikling af SAM:BO* | Det Administrative Kontaktforum har medio 2016 besluttet at nedsætte en arbejdsgruppe, som skal videreudvikle SAM:BO til socialpsykiatrien.  Det Administrative Kontaktforum godkendte medio 2017 det forelagte høringsudkast til tre nye SAM:BO forløb, der omhandler kommunikation og samarbejde mellem både det somatiske og det psykiatriske sygehus og socialpsykiatrien i kommunerne.  Forslag til implementeringsplan, beskrivelse af nøgleord samt den tilrettede samlede SAM:BO-aftale blev godkendt af Det Administrative Kontaktforum den 23. november 2017. Det samlede materiale forelægges Sundhedskoordinationsudvalget til godkendelse den 19. december 2017. | |
| *Samarbejdsaftale om Fælles MedicinKort (FMK)* | Det Administrative Kontaktforum har ultimo januar 2017 godkendt, at der ikke på nuværende tidspunkt udarbejdes en Samarbejdsaftale om Fælles Medicinkort. | |
| *Handlingsplanen for den ældre medicinske patient 2019-2022* | Det Administrative Kontaktforum har haft et særligt fokus på de indsatsområder, som skal koordineres i Sundhedsaftale-regi.  Det Administrative Kontaktforum besluttede november 2016, at Følgegruppen for behandling og pleje fremadrettet er ansvarlig for at udarbejde et ramme- og retningspapir for den syddanske indsats for den ældre medicinske patient i perioden 2016-2019 samt, at Det Administrative Kontaktforum, i forbindelse med den årlige afrapportering, orienteres om initiativernes samlede fremdrift og effekt.  Der pågår i øjeblikket processer i både region og kommuner vedr. udmøntning af særligt indsatsområde 2 (akutfunktioner) og 5 (udgående funktioner og rådgivningsinitiativer).  Det Administrative Kontaktforum besluttede medio 2017, at udarbejdelsen af et ramme- og retningspapir skal afvente denne proces. | |
| *Samtalestøtte* | Sundhedskoordinationsudvalget har besluttet, at model for planlagt og aftalt opgaveoverdragelse skal bruges til at undersøge om der kan etableres et ændret samarbejde om samtalestøtte til patienter, som af psykisk årsag er sygemeldt fra arbejdet, men ikke syge nok til at kunne henvises til psykolog. Patientgruppen optager meget tid hos de praktiserende læger og vurderes at ville kunne have gavn af et forløb med samtalestøtte.  Det Administrative Kontaktforum behandlede trin 1 og 2 i model for planlagt og aftalt opgaveoverdragelse den 23. november 2017, og besluttede på den baggrund, at potentialet i et ændrede samarbejde skal undersøges i et pilotprojekt blandt 2-3 syddanske kommuner. | |
| *Monitorering* | Følgegruppen for økonomi, kvalitet og effekt har udarbejdet en afrapporteringsguide, som følgegrupperne kan anvendes når de skal udvikle monitoreringsforslag til igangsatte indsatser. | |
| *Strategi for forebyggelse og behandling af livsstilssygdomme for mennesker med en sindslidelse - Livsstilsguider i praksis* | Det er sandsynligt, at forankringsarbejdet fortsætter ind i 2018. Det er primært ift. formidling til relevante uddannelsesinstitutioner, færdiggørelse af e-læringsmoduler og afholdelse af afsluttende projektseminar.  Der planlægges et seminar med afholdelse i 2018, hvor bl.a. projektets fortsatte udvikling præsenteres. | |
| *Syddansk børne- og ungeprofil* | Arbejdsgruppen har kortlagt brugen af skolesundhed.dk i Region Syddanmark, og har på baggrund heraf udarbejdet et notat med fordele og ulemper ved en fælles regional børne- og ungesundhedsprofil.  Det Administrative Kontaktforum besluttede den 23. november 2017, at der ikke skal igangsættes en fælles børne- og ungeprofil. | |
| *Kompetence og videndeling* | Det Administrative Kontaktforum behandlede den 22. juni 2017 en rammeaftale for kompetenceudvikling og videndeling. Ved den lejlighed valgte kommunerne ikke at godkende aftalen, begrundet i, at man ønsker at drøfte sagen i regi af Sammen om Velfærd en gang til.  I rammeaftalen beskrives en model, hvor et lokalt samordningsforum skal være ”lead” på et kompetenceudviklingsforløb. Modellen afprøves på det kommende diabetes forløbsprogram, hvor SOF-Fyn tildeles ”lead”. | |
| *Tværsektoriel anvendelse af video* | Følgegruppen for Velfærdsteknologi og telemedicin har igangsat en afdækning af tilgængelige tekniske løsninger i kommunerne.  På baggrund af afdækningen nedsættes en arbejdsgruppe, hvor alle tekniske løsninger er repræsenteret. Arbejdsgruppen får til opgave at beskrive løsninger til identificerede udfordringer. | |
| *Videndeling* | Følgegruppen for Velfærdsteknologi og Telemedicin har igangsat en proces, som indledes med en række interviews med repræsentanter for de lokale samordningsfora med henblik på at identificere ønsker til og potentiale for vidensdeling.  På baggrund heraf nedsættes en mindre arbejdsgruppe, som får til opgave at udarbejde forslag til handleplan for vidensdeling. | |
| *Rehabilitering på specialiseret niveau* | En model for opfølgning på indgåede aftaler med leverandører til rehabilitering på specialiseret niveau blev godkendt på mødet i Det Administrative Kontaktforum den 23. november 2017. | |
| *Genoptræningsplaner til psykiatriske patienter* | Der er i sundhedsaftaleperioden udviklet et redskab og aftalt en metode, som beskriver målgruppen og indsatsen for psykiatriske patienter, som har brug for genoptræning efter sygehus behandling. | |
| *Ventetid for genoptræning* | Det Administrative Kontaktforum behandlede den 23. november 2017 resultaterne af en kortlægning af ventetiden på genoptræningsindsatser i Syddanmark. I den forbindelse godkendte Det Administrative Kontaktforum en justering af proceduren for fremtidig opfølgning på ventetidsaftalen samt at anbefale Sundhedskoordinationsudvalget at fastlægge et succeskriterium på 95 % for overholdelse af ventetidsaftalen. | |
| *Regional rådgivning om forebyggelse til kommunerne* | Følgegruppen for forebyggelse følger fremadrettet efterspørgsel og behov for rådgivning og drøfter prioritering og planlægning af rådgivningsaktiviteterne. Følgegruppen modtager en årlig status fra regionen i 3. kvartal. | |
| *Ammepolitik* | Politikken har været videreført uændret i sundhedsaftaleperioden. | |
| *Casekataloget vedr. behandlingsredskaber og hjælpemidler* | Afgrænsningscirkulæret tolkes via casekataloget ift. forskellige remedier herunder om det er et behandlingsredskab eller et hjælpemiddel. Behandlingsredskaber er et regionalt ansvar, mens hjælpemidler er et kommunalt ansvar.  Der er nedsat en arbejdsgruppe, som har til opgave løbende at revidere og vedligeholde casekataloget. | |
| *Regional vejledning om utilsigtede hændelser i sektorovergange* | Det Administrative Kontaktforum godkendte den 23. november 2017 en revideret vejledning om utilsigtede hændelser i sektorovergange. | |
| *Vurdering af KORA-rapporten om genoptræningsindsatsen* | Følgegruppen for økonomi, kvalitet og effekt og Følgegruppen for genoptræning og rehabilitering har sammen med Center for Kvalitet gennemgået KORA´s rapport om genoptræningsindsatsen. Det Administrative Kontaktforum har på den baggrund besluttet, at der skal udarbejdes et forslag til en undersøgelse, som kan belyse effekten af genoptræningsindsatsen. | |
| *SPOT-projektet* | |  | | --- | | Spørgeskemaet om brugeroplevet kvalitet (SPOT) er udviklet og det er aftalt, at det skal anvendes ifm. monitorering af forløbsprogrammet for mennesker med KOL. | | |
| *Børne- og ungeområdet* | Der forventes at foreligge et høringsudkast til en aftale medio 2018. | |
| *Strategien for velfærdsteknologi og telemedicin* | Det Administrative Kontaktforum besluttede den 15. juni 2016, at der ikke er behov for en strategi for velfærdsteknologi og telemedicin. | |
| *Aftale om dosisdispensering* | Der er endnu ikke udarbejdet en samarbejdsaftale om dosisdispensering. Lokalt organiseres og aftales samarbejdet i regi af de lokale samordningsfora og kommunalt lægelige udvalg. | |
| *IT-understøttelse af svangreområdet* | Følgegruppen for velfærdsteknologi og telemedicin afventer de nye MedCom standarder inden arbejdet igangsættes. | |
| INDSATSER MED UDGANGSPUNKT I NATIONALE INITIATIVER | | |
| *Indsat* | **Status** | |
| *Indsatser i de kommunale akutfunktioner* | Sundhedskoordinationsudvalget har givet Følgegruppen for opgaveoverdragelse til opgave, at anvende model for planlagt og aftalt opgaveoverdragelse til at udarbejde samarbejdsaftaler for de opgaverne, de syddanske kommuner fra 2018 skal løse iht. Sundhedsstyrelsens kvalitetsstandarder for kommunale akutfunktioner:  Anlæggelse og pasning af dræn samt kateteranlæggelse   * Samarbejdsaftalerne forventes præsenteret for Sundhedskoordinationsudvalget medio 2018   Akutte bed-side blodprøver og prøvetagning til mikrobiologiske undersøgelser   * Samarbejdsaftalen forventes præsenteret for Sundhedskoordinationsudvalget primo 2018   Sundhedskoordinationsudvalget har godkendt samarbejdsaftaler for IV-behandling med antibiotika og væske på deres møde den 31. oktober 2017; og behandler den 19. december 2017 samarbejdsaftaler for sondeernæring og parenteral ernæring. | |
| *Drift af Sundhedsprofilen ”Hvordan har du det”* | Region Syddanmark har ansvaret for at udarbejde en sundhedsprofil hvert fjerde år, som stilles til rådighed for kommunernes sundhedsplanlægningsarbejde. Resultaterne offentliggøres den 6. marts 2018, hvorefter der vil blive afholdt en regional konference. | |
| *Telemedicinsk sårvurdering* | Forslag til forvaltning og eventuelle understøttende aktiviteter af telemedicinsk sårvurdering i Syddanmark fra januar 2018 er under udarbejdelse.  Opgørelse af inklusion opgjort på kommuner er fremsendt til de relevante lokale samordningsfora. | |
| *KOL-programmet i Syd* | Der er nedsat en programstyregruppe, som skal sikre implementering og udbredelse af telemedicin til KOL patienter i Syddanmark ved udgangen af 2019. | |
| *De 8 nationale mål – afrapportering* | Følgegruppen for økonomi, kvalitet og effekt præsenterer løbende data vedrørende udvalgte elementer af de 8 nationale mål for Det Administrative Kontaktforum og Sundhedskoordinationsudvalget. | |